stanford-oval/wikipedia huggingface dataset:
Daniel Evans (tennispelaaja)
Ura > Juniorivuodet

Voitettuaan turnauksen Marcq-en-Barœulissa Evans nousi maaliskuussa 2006 Euroopan alle 16-vuotiaiden rankingin kärkeen. Evans voitti vuonna 2006 kaksi ITF-junioriturnausta Isossa-Britanniassa ja yhden Paraguayssa.
Australian avointen 2008 poikien kaksinpelissä Evans selviytyi puolivälieriin. Huhtikuussa 2008 hän voitti Nottinghamin ITF-junioriturnauksen. Kesäkuussa hän sai villin kortin Queen's Club Championships -turnauksen pääsarjaan. Uransa ensimmäisen ATP-turnauksen ensimmäisellä kierroksella hän hävisi Xavier Malisselle. Wimbledonissa Evans jäi kiinni yöllisestä juhlimisesta ja menetti Lawn Tennis Associationin antamat tuet ja rahoituksen neljäksi kuukaudeksi. Syksyllä hän voitti kolme ITF Futures -turnausta Isossa-Britanniassa.
Ura > 2009

Maaliskuussa Evans voitti Jerseyn ATP-haastajaturnauksen voitettuaan finaalissa Jan Minářin erin 6–3, 6–2. Hän sai villin kortin Wimbledoniin, mutta hävisi ensimmäisellä kierroksella 12:nneksi sijoitetulle Nikolai Davydenkolle lukemin 2–6, 3–6, 3–6.
Syyskuussa Evans valittiin edustamaan maataan Davis Cupissa, kun Iso-Britannia pelasi Puolaa vastaan säilymisestä Eurooppa-Afrikan I ryhmässä. Hän hävisi ensimmäisen kaksinpelinsä Jerzy Janowiczia vastaan sekä toisen ja ratkaisevan kaksinpelin Michał Przysiężnyä vastaan.
Ura > 2010

Tammikuussa Evans pelasi Aucklandin ATP-turnauksen pääsarjassa, häviten ensimmäisellä kierroksella Michael Lammerille. Myöhemmin kauden aikana hän pelasi ATP-turnausten karsinnoissa, ITF-turnauksissa sekä haastajaturnauksissa.
Ura > 2011

Kesäkuussa Evans hävisi Eastbournen ATP-turnauksen ensimmäisellä kierroksella Grigor Dimitroville. Wimbledonissa Evans hävisi ensimmäisellä kierroksella maailmanlistan sijalla 18 olleelle Florian Mayerille luvuin 6–7(5), 6–7(1), 6–3, 4–6.
Ura > 2012

Evans hävisi Zagrebin ATP-turnauksen ensimmäisellä kierroksella Guillermo García-Lópezille.
Ura > 2017

Vuonna 2017 Evans jäi kiinni kokaiinin käyttämisestä. Häneltä huhtikuussa otettu testi oli positiivinen.
Tiedustelupatteristo

Tiedustelupatteristo (TiedPsto) oli Kankaanpään Niinisaloon sijoitettu tykistöprikaatin joukkoyksikkö, joka koulutti varusmiehiä ja kantahenkilökuntaa kenttätykistön tiedustelutehtäviin sekä maa- ja merivoimien sääalan tehtäviin. Patteristo muodostettiin 1. maaliskuuta 1992 yhdistämällä Mittauspatteriston tiedustelutoiminta ja Suojelu- ja Sääkoulun ballistinen säätoiminta.
Vuoden 2001 alussa Tiedustelupatteristoon yhdistettiin lakkautettu Kankaanpään patteristo, minkä jälkeen tehtäväkenttä laajeni kattamaan myös sotilaspoliisien, koiranohjaajien ja sotilaskuljettajien koulutuksen. Kussakin saapumiserässä saapui noin 300 varusmiestä.
Tiedustelupatteristo lakkautettiin vuoden 2015 alussa, kun Tykistöprikaati yhdistettiin Porin prikaatiin. Tiedustelupatteriston organisaatiosta TVM-osasto ja Lentotiedustelupatteri siirrettiin uuteen Pohjanmaan jääkäripataljoonaan, Raskas raketinheitinpatteri Satakunnan tykistörykmenttiin ja Kuljetuspatteri luovutettiin Varsinais-Suomen huoltopataljoonalle. Vuonna 1958 käyttöön vihitty Tiedustelupatteriston, alkujaan Mittauspatteriston, lippu luovutettiin Sotamuseon kokoelmiin tammikuussa 2015.
Organisaatio

Patteriston kokoonpanoon vuonna 2014 kuuluivat:
Toimisto
TVM-osasto
Lentotiedustelupatteri, jonka kalustona Ranger-tiedustelulennokit
3. jääkärikomppania
Kuljetuspatteri
Raskas raketinheitinpatteri
Komentajat

Patteristonkomentajina ovat olleet:
everstiluutnantti Pasi Saarikoski 15.9.2013 – 31.12.2014
everstiluutnantti Harri Uusitalo 1.6.2011 – 15.9.2013
everstiluutnantti Janne Sarpoma 2009–2011
everstiluutnantti Tapio Palmunen 2005–2008
everstiluutnantti Pertti Yrjölä 2002–2005
everstiluutnantti Sakari Wallinmaa 2000–2002
everstiluutnantti Matti Sandelin 1.3.1998 – 2000
majuri Petri Lammi (vt.) 1.2.–1.3.1998
everstiluutnantti Raimo Jyväsjärvi 1996 – 1.2.1998
everstiluutnantti Pentti Kuosa 2.4.1993 – 1996
majuri Tapani Friman (vt.) 1.3.–2.4.1993
everstiluutnantti Timo Kopra 1. maaliskuuta 1992 – 1. maaliskuuta 1993
Perinteet

Patteristo vaalii vuonna 1924 perustettujen Mittauspatteriston ja Keskussääaseman perinteitä. Näiden lisäksi se vaalii Kankaanpään patteriston perinteitä. Perinnepäivää vietetään vuosittain Mittauspatteriston perustamisen vuosipäivänä 11. kesäkuuta. Joukkoyksikön perinteiden vaalimiseen osallistuvat mm. Mittamies- ja Topografikilta ry ja Tykistöprikaatin kilta.
Robert Huber (liikemies)

| Robert Huber |
| --- | --- |

Henkilötiedot
Syntynyt: 23. tammikuuta 1844 Basel
Kuollut: 22. joulukuuta 1905 (61 vuotta) Helsinki
Kansalaisuus:  sveitsiläinen
Ammatti:  insinööri
Vanhemmat:  Johann Jacob Huber  Dorothea Stöbler
Puoliso:  Emma Ulrika Maria Arvidsson
Lapset:  Konrad Huber ym.
Jacob Robert Huber (23. tammikuuta 1844 Basel – 22. joulukuuta 1905 Helsinki) oli sveitsiläissyntyinen insinööri, joka rakennutti 1870-luvulla Helsingin ja sen jälkeen usean muun Suomen kaupungin vesijohtoverkon. Hän perusti myös nimeään kantaneen vesijohtoalan yrityksen, Huberin.
Gitti Heikel

Margareta (Gitti) Heikel, o.s. Huber (2. huhtikuuta 1897 Helsinki – 27. elokuuta 1983) oli suomalainen kuvataiteilija.
Gitti Heikelin vanhemmat olivat sveitsiläissyntyinen insinööri Jacob Robert Huber (1844–1905) ja Emma Maria Ulrika Arvidsson (1853–1937). Hän opiskeli Gregori Tigerstedtin johdolla 1934–1935 sekä Sergel-akatemiassa Tukholmassa 1936. Heikel somisti 1940- ja 1950-luvulla Fazerin jouluikkunan Helsingin Kluuvikadulla.
Gitti Heikel oli naimisissa Bertel Heikelin (1883–1949) kanssa.
Näyttelijä Cecilia Heikel oli Gitti Heikelin tytär.
Teoksia

Aleksis Kivi –suklaamitali. suunniteltu 1938, Fazerin valmistusohjelmassa vuodesta 1953 alkaen
Aiheesta muualla

Suomalaisen kuvataiteen bibliografia : Gitti Heikel
Marja (kasvitiede)

Ihmisen ruokakäyttöön jalostamia marjoja.
(kuvassa myös pohjusmarjoja)
Luonnonvaraisen lillukan marjoja
Marja on kasvitieteessä mehevien hedelmien tyyppi, joka on kehittynyt emin sikiäimestä ja on yleensä monisiemeninen. Marja on kokonaan mehevä lukuun ottamatta pintakerrosta. Uloin kerros on usein vahapeitteinen kuori. Marjan pääosana on malto, joka pehmenee kypsetessään. Sisin kerros on marjoissa ohut ja pehmeä, eikä erotu paljon maltokerroksesta, toisin kuin luumarjoilla, joilla se on paksuseinäinen ja puutunut ”kivi” siemenen ympärillä.
Yleiskielessä marjalla on eri merkitys kuin kasvitieteessä. Yleiskielessä marja tarkoittaa pientä, mehevää ja pyöreähköä hedelmää. Yleiskielessä marjoiksi kutsutaan yleensä muun muassa mansikoita ja vadelmia, vaikka kasvitieteellisesti ne eivät ole marjoja. Suomessa tavattavista tavallisista luonnonmarjoista iso osa ei ole kasvitieteellisesti marjoja.
Yleisiä marjoja

Tunnettuja ruokana käytettäviä marjoja ovat esimerkiksi banaani, sitrushedelmät, passiohedelmä, papaija, munakoiso, kurkku, tomaatti, paprika ja kurpitsa.
Aiheesta muualla

Kuvia tai muita tiedostoja aiheesta Marja (kasvitiede) Wikimedia Commonsissa
DREAMZzz

| DREAMZzz |
| --- | --- |
Tyyli:  Tietokoneanimaatio
Kestoaika:  22 min
Pääosissa:  Marcos Cardenas, Larissa Dias, Mike Taylor, Vincent Tong, Brian Drummond, Clay St. Thomas
Alkuperämaa:   Kanada  Tanska
Verkko:  Netflix Ruutu+
Esitetty:  2. toukokuuta 2023 –
Tuotantokausia:  1
Jaksoja:  20
Tuotanto
Käsikirjoittaja(t):  Tommy Andreasen
Tuotantoyhtiö(t):  Pure Imagination Studios WildBrain (jotkut lyhärit)
Aiheesta muualla
Virallinen sivusto
DREAMZzz on Lego Groupin tuottama tietokoneanimoitu fantasia-supersankari-televisiosarja. Se perustuu Lego Dreamzzz -tavaramerkkiin. Sarjan ensimmäinen kausi "Unenjahtaajien seikkailut" julkaistiin Pluto TVssä 2. toukokuuta 2023. Ensimmäisen kauden toinen puolisko julkaistiin ​​10. kesäkuuta 2023 englanniksi ja suomeksi 1. elokuuta 2023, ja toinen tuotantokausi "Mestarinoidan yö" saapui vuonna 2024. Kolmas tuotantokausi on tällä hetkellä tuotannossa.
Juoni

Kaverusjoukko liittyy salaiseen järjestöön, jossa he oppivat käyttämään mielikuvituksen voimaa, luovimaan Unimaailmassa ja luomaan ihmeellisiä mielikuvitusluomuksia. Heidän tehtävänsä on auttaa nukkuvia lapsia, joita vainoaa paha Painajaiskuningas, joka yrittää valloittaa Unimaailman ja hyökätä Valvemaailmaan.
Hahmot > Unenjahtaajat

Mateo: Yksi viidestä Unenjahtaajasta joka on Izzien veli. Mateoa pidetään taiteellisena introverttina, jonka piirteitä ovat suojelevuus, pehmeys ja uteliaisuus. Vaikka hän vaikuttaa ulospäin hermostuneelta, hiljaiselta ja heikolta, hänessä piilee salainen rohkeus. Hän on 13-vuotias.
Izzie: Izzie on luontainen koomikko ja Mateon pikkusisko, ja hän on energinen hölmöläinen, joka on itsevarma, utelias ja seikkailunhaluinen. Hänen hyvä intuitionsa ja ystävällisyytensä tekevät hänestä loistavan ystävän muille unelmille, mutta hänen taipumuksensa toimia ajattelematta saattaa heidät joskus vaaraan. Hän ihailee Mateoa, on Novan paras ystävä ja rakastaa pehmoleluja, animea ja - mikä yllättävämpää - pelottavia hirviöitä.
Logan: Logan on urheilija ja innokas pelaaja, ja hän on kilpailuhenkinen jännityksen etsijä, joka luottaa omiin kykyihinsä. Hän on Cooperin paras ystävä, ja hän on salaa ihastunut Zoeyhin - hänen mielestään kaikki, mitä Zoey tekee, on mahtavaa. Logan ei ehkä ole yhtä luova kuin muut unenjahtaajat, mutta hänen rohkeutensa ja nopea ajattelunsa tekevät hänestä tärkeän jäsenen tiimille.
Cooper: Cooper on täydellisyyttä etsivä tekniikan harrastaja, joka ei epäröi käyttää aikaa. Aikoinaan Mateon paras ystävä, mutta he lähtivät eri teille, kun Coopista tuli suositumpi.  Joskus Cooperista tuntuu, että hänen lapsuudensuhteensa Mateon kanssa on kiusallinen. Mateo on introvertti, joka tykkää leikkiä mielikuvitusleikkejä, kun taas Cooperista on kasvanut ekstrovertti, joka haluaa olla paras urheilussa.
Herra Oz: Herra Oswald (josta käytetään useammin nimitystä herra Oz tai yksinkertaisesti Oz) on lasten yläasteen luonnontieteiden opettaja ja Yöviraston salainen agentti. Hän on hyväsydäminen mutta hieman epäjärjestyksessä, ja hänen mielensä on täynnä tietoa molemmista maailmoista. Unimaailmassa hänestä tulee luovin ja rennoin itsensä, kun taas hänen tieteellinen puolensa ilmenee Albertina - hyperälykkäänä avaruudessa liikkuvana simpanssina!
Hahmot > Uniluomukset

Bunchu: Izzien suosikkianimesarjaan perustuva pehmopupu Bunchu muuttuu unimaailmassa pörröisestä jänislelusta hurjaksi hakkaajaksi. Izzie ratsastaa sillä taisteluun pelastaakseen vangittuja uneksijoita Painajaiskuninkaalta, ja vaikka se ei osaa puhua, se on hyvin tunteikas ja täynnä energiaa. Se saattaa olla välillä hieman hallitsematon, mutta se on täysin suloinen.
Zian Zian on jättiläismäinen kissa-pöllähybridi, jonka kanssa Zoey ystävystyy Unimaailmassa ja ratsastaa luolaansa ja sieltä pois fantasiavaltakunnasta. Zian on uskollinen ja suojeleva Zoeyta kohtaan, mutta hänellä on myös todellinen heikkous Izzieen, joka haluaa selvästi halata häntä tiukasti. Hänen siluettinsa partioi usein unimaailman taivaalla, ja hän on aina etsimässä arvokkaita uniesineitä varastettavaksi. Hän on myös aina valmis syöksymään paikalle ja pelastamaan uneksijat hädässä!
Z-Blob: Z-Blob on Mateon rakastettava muotoa muuttava taiteellinen luomus, joka herää henkiin unimaailmassa. Seikkailunhaluinen, uskollinen ja aina nälkäinen, hänellä on paljon rakkautta annettavana ja hän on hyvin utelias, kun on kyse muista apureista ja eläimistä. Hänellä on harvinainen kyky olla olemassa molemmissa maailmoissa, mikä tekee hänestä mahtavan kumppanin. Mateo tykkää muuttaa Z-Blobin sotureiksi ja ajoneuvoiksi auttaakseen pelastamaan nukkuvia lapsia painajaisilta. Tällä hetkellä hän on Varjomaan valtakunnan vartija, joka toimii Painajaiskuninkaan vankilana.
Hahmot > Viholliset

Painajaiskuningas (engl. Nightmare King): Tyrannimainen Painajaiskuningas on asettanut tähtäimiinsä Unimaailman ja ne, jotka taistelevat unien luovuuden puolesta. Painajaiskuninkaan rinnalla ovat Yönuoli ja Grimspawnit. Kauan sitten Lunia loi Migon. Koska Lunialla oli kuitenkin Univartijan titteli, Migo jäi usein jälkeen. Hylätyksi tulemisen pelon vallassa Migo yritti unenluoda ystävän, mutta ei onnistunut. Sen sijaan hän pakotti kaikki Unimaailmassa olevat olemaan hänen ystäviään, mikä korruptoi hänet hitaasti. Kun Lunia sai tietää siitä, hän ja Migo tappelivat. Tämä johti lopulta siihen, että Migosta tuli Painajaiskuningas. Lunia rekrytoi lopulta joitakin Uneksijoita, joista tuli lopulta unenjahtaajia taistelemaan häntä vastaan. Koska heiltä kuitenkin puuttuu tiimityöskentelyä, yksi heistä, Hannah, toi Yökauhun Valvemaailmaan, pakottaen toisen, herra Ozin, heräämään ja pelastamaan hänet, jättäen Lunian ja toisen Unenjahtaajat yksin ennen kuin hän luo uuden valtakunnan, jossa pidetään Painajaiskuningasta. Kahdenkymmenen vuoden kuluttua viimeinen Unenjahtaaja vapauttaa kuitenkin Painajaiskuninkaan. Korvaukseksi hän antaa Unenjahtaajalle voimat ja tekee hänestä uskollisen komentajansa, antaen hänelle nimen Yönuoli. Hän myös muutti entisen vartijansa Painajaisolennoksi käsitteeksi Grimkeepereilleen. Nyt hän haluaa vallata Valvemaailman. Hän on tällä hetkellä jumissa Z-Blobin vankilassa.
Yönuoli/Yömetsästäjä (engl. Night Hunter): Painajaiskuninkaan kakkosmies. Yönuoli on taitava metsästäjä, joka turmelee unieläviä olentoja lumotuilla Varjosalama nuolilla.  Hän oli ennen unenjahtaaja ja herra Ozin ystävä ennen kuin petti heidät vapauttamalla Painajaiskuninkaan ja liittymällä tämän armeijaan.
Grimspawnit (engl. Grimspawn): Grimspawnit ovat painajaisolentoja, jotka ovat luotu uneksijoiden mielikuvituksesta. Niihin kuuluu Sneak, Snivel, Susan ja perus grimspawneja.
Yökauhut (engl. Night Terrors): Painajaisolentoja, jotka työskentelevät Painajaiskuninkaalle. Ne ovat turmeltuneita ihmisiä, joita joko toinen Yökauhu on koskettanut tai joihin Yönuolen varsijousi on osunut. Parannuskeinoa ei tunneta, mutta ainoa tapa parantaa heidät on käyttää Edison-sädettä ennen kuin he ovat täysin muuttuneet.
Pimeyden pegasus (engl. Dark Pegasus): Unimaailman olento, jonka Lunia omisti aiemmin. Jossain vaiheessa Painajaiskuningas turmeli sen painajaisolennoksi, josta tuli hänen ratsunsa. Yönuoli ratsastaa sillä toisinaan.
Grimkeeperit: Unimaailman olentoja, jotka työskentelevät painajaiskuninkaalle. Yksi niistä luotiin Varjomaan valtakunnan vartijaksi pitämään Painajaiskuninkaan vangittuna, kunnes se turmeltui.
Varjosudet (engl. Grimwolves): Painajaisolentoja, jotka asuvat Varjomaassa ja Usvamaassa.
Mestarinoita (engl. Never Witch): Aikoinaan Painajaisolentojen liittolainen, Mestarinoidan voimat ymmärrettiin väärin. Kun hän seurasi Painajaiskuninkaan ja Yönuolta Usvamaan valtakuntaan, hänet hylättiin ja vangittiin sinne vuosikymmeniksi. Yksin eristyksessään Mestarinoita keräsi unohdettuja muistoja Usvamaahan menneistä uneksijoista ja vangitsi heidät.
MadTeo (engl. MadTeo): Mestarinoidan luoma klooni Mateosta.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Albert | Clay St. Thomas | Aaro Wichmann |
| Cooper | Mike Taylor | ? |
| Herra Oz | Brian Drummond | Markku Huhtamo |
| Izzie | Larissa Dias | Reeta Vestman |
| Jayden | Zion Simpson | ? |
| José Garcia | Stephen Lobo | ? |
| Logan Chan | Vincent Tong | Pedram Alfatuni |
| Mateo Garcia | Marcos Cardenas  | Heikki Pitkänen |
| Mestarinoita | Nicole Oliver | Veera Tapanainen |
| Naamioitunut Sankari | Giles Panton | ? |
| Nova | Maryke Hendrikse | ? |
| Nukkumatti | Giles Panton | ? |
| Painajaiskuningas | Brian Drummond | Carl-Kristian Rundman (kausi 1) Jari Salo (kausi 2) |
| Pajamestari | Brian Dobson | Carl-Kristian Rundman |
| Rouva Castillo | Maria del Mar | Veera Tapanainen |
| Sneak | Vincent Tong | Peter Pihlström |
| Snivel | Adam Nurada | ? |
| Susan | Laara Sadiq | Jenny Pitkänen |
| Yönuoli | Alessandro Juliani | ? |
| Zoey Okoro | Sarah Jeffery | ? |

| Claudius | Giles Panton | ? |
Tuotteet > Elokuu 2023

|  | Settinumero> 30636.40657.71453.71454.71455.71456.71457.71458.71459.71460 | Nimi> Z-Blob ja Bunchu pakenevat hämähäkkiä.Unikylä.Izzie ja Bunchu-pupu.Mateo ja Z-Blob-robotti.Grimkeeper-sellihirviö.Rouva Castillon kilpikonna-auto.Pegasus, lentävä hevonen.Krokotiiliauto.Uniolentojen talli.Herra Oswaldin avaruusbussi | Osat> 44.434.259.237.274.434.482.494.681.878 |
| --- | --- | --- | --- |
|  | 71461 | Ihmeellinen puumaja | 1257 |
|  | 71469 | Painajaisten hailaiva | 1389 |
The Last Panthers

| The Last Panthers |
| --- | --- |

Luoja(t):  Jack Thorne
Pääosissa:  Samantha Morton Tahar Rahim Goran Bogdan John Hurt
Alkuperämaa:  Ranska
Alkuperäiskieli:  englanti ranska serbia kroatia
Julkaistu:  Sky UK (Iso-Britannia)   Canal+ (Ranska)   SundanceTV (Yhdysvallat)
Esitetty:  12.11. – 17.12.2015
Tuotantokausia:  1
Jaksoja:  6
Tunnuskappale:  David Bowie - "Blackstar"
Tuotanto
Ohjaaja(t):  Johan Renck
Käsikirjoittaja(t):  Jack Thorne
Säveltäjä(t):  Clark
Tuotantoyhtiö(t):  Warp Films
Aiheesta muualla
IMDb 
The Last Panthers on ranskalais-brittiläinen rikosdraamatelevisiosarja, jonka on luonut Jack Thorne ja ohjannut Johan Renck. Se on fiktiivinen tarina, joka on saanut inspiraatiota serbialaisesta jalokivivarasverkostosta Pink Panthersista. Sarja sai ensi-iltansa Canal+:lla 26. lokakuuta 2015 Ranskassa ja Sky UK:lla 12. marraskuuta 2015 Isossa-Britanniassa, Irlannissam Italiassa, Saksassa ja Itävallassa. Sarja esitettiin Yhdysvalloissa ensimmäisen kerran SundanceTV:ssä 13. huhtikuuta 2016. Sarjaa on tehty yksi kausi, joka koostui kuudesta jaksosta. Sarjan luoja ja käsikirjoittaja Jack Thorne vahvisti, ettei sarjasta tehtäisi toista kautta.
Juoni

Sarja alkaa timanttiryöstöllä, joka muistuttaa tekotavaltaan Pink Panthers -jalokivivarasverkoston tekemiä ryöstöjä, mistä siirrytään nopeasti Euroopan pimeään sydämeen, jota hallitsee gangsterien ja "pankkiirien" hämäräliitto.
Roolit

| 0 | 1 | 2 |
| --- | --- | --- |
|  Samantha Morton  | … |  Naomi Franckom  |
|  John Hurt  | … |  Tom Kendle  |
|  Tahar Rahim  | … |  Khalil Rachedi  |
|  Goran Bogdan  | … |  Milan Celik  |
|  Camélia Jordana  | … |  Samira  |
|  Corinne Masiero  | … |  The Judge  |
|  Igor Benčina  | … |  Zlatko Mladić  |
Choctaw’n piirikunta (Alabama)

Choctaw’n piirikunta on piirikunta, joka sijaitsee Yhdysvaltain Alabaman osavaltiossa. Heinäkuussa 2019 asukkaita oli piirikunnassa 12 589 asukasta, joka olisi laskenut 9,2 prosentilla vuoden 2010 väestönlaskennan 13 859 asukkaasta. Piirikunta perustettiin 29. joulukuuta 1847.
Väestö

Piirikunnassa asui vuoden 2019 heinäkuussa 12 589 asukasta, ja väkiluku on laskenut vuodesta 1990 ja vuodesta 1930, ellei vuotta 1980 oteta huomioon. Väestöstä 19,7% on alle 18-vuotiaita ja yli 65-vuotiaita väestöstä on 23,6%. Naisia on enemmän kuin miehiä (naisia 52,8%). Ulkomailla väestöstä on syntynyt 0,5%. Veteraaneja on piirikunnassa 771.
Kotitalouksia piirikunnassa on 5 350, joista 74,1 prosentissa on tietokone. Keskimäärin yhdessä kotitaloudessa asuu 2,41 ihmistä. 87,6% piirikunnan yli 1-vuotiaista asuu samassa talossa nyt kuin vuosi sitten.
Liisa Taskinen

Liisa Taskinen (s. 1952 Karhula) on suomalainen lääkäri ja poliitikko. Hänet valittiin Suomen kommunistisen puolueen (SKP) puheenjohtajaksi kesäkuussa 2022.
Tausta

Taskinen syntyi työläisperheeseen Karhulassa. Hän loi työuransa lääkärinä ja erikoistui yleislääketieteeseen sekä gynekologiaan. Taskinen suoritti lääketieteelliset opintonsa seitsemässä vuodessa Leningradissa. Erikoistumisensa hän suoritti työn lomassa Tampereen yliopistollisessa sairaalassa. Taskinen työskenteli enimmäkseen Kymenlaakson keskussairaalassa ja Karhulan terveysasemalla. Hän toimi myös ylilääkärin asemassa. Vuosina 1982–1983 hän työskenteli namibialaisille perustetulla pakolaisleirillä Angolassa.
Taskinen jäi eläkkeelle joulukuussa 2019 työskenneltyään lääkärinä neljänkymmenen vuoden ajan.
Järjestö- ja puoluetoiminta

Taskinen liittyi silloiseen SKP:hen vuonna 1971. Ennen valintaansa SKP:n puheenjohtajaksi hän oli toiminut SKP:n varapuheenjohtajana. Lisäksi hän on johtanut Kotkan Vapaa-ajattelijoita.
Vuoden 2023 eduskuntavaaleissa Taskinen sai 123 ääntä Kaakkois-Suomen vaalipiiristä.
Europarlamenttivaaleissa 2024 Taskinen sai 280 ääntä koko maassa eikä tullut valituksi.
Poliittiset näkemykset

Taskinen on vaatinut ilmasto- ja ympäristökriisiin reagoimista suurin päätöksin ja ratkaisuin, joihin hän kokee vallitsevan järjestelmän päättäjät haluttomiksi. Hän ei usko ympäristökriisin ratkaisun mahdollisuuteen markkinatalouden vallitessa. Taskinen on ottanut kantaa Suomen Nato-jäsenyyttä vastaan ja perusterveydenhuollon rahoituksen lisäämisen puolesta. Taskinen osallistui  Suomen Naiset rauhan puolesta -liikkeen edustajana Pietarissa  syyskuussa 2024  pidettyyn Rauhaa, luontoa, yhteistyötä Itämerellä ja arktisilla alueilla olevaan seminaariin, jossa vaaditiin  Ukrainan aseavun lopettamista
Clarken piirikunta (Alabama)

Clarken piirikunta on Yhdysvaltojen Alabamassa sijaitseva 23 622 asukkaan piirikunta. Väkiluku laski 8,6 % vuosina 2010-2019. Piirikunta perustettiin 10. joulukuuta 1812 ja pääkaupungiksi päätettiin vuonna 1820 Clarksville ja se muutettiin vuonna 1831 Grove Hilliin, joka on nykyinen pääkaupunki.
Väestö

Clarken piirikunnassa asui vuonna 2019 23 622 asukasta ja siellä oli 9 090 kotitaloutta. Yhdessä kotitaloudessa asuu keskimäärin 2,61 henkilöä. Piirikunnan asukkaista 0,2 % on syntynyt ulkomailla. Piirikunnassa asuu 1 174 veteraania. Näistä suuri osa oli Vietnamin sodassa.